OpenLLM-France/wikimedia huggingface dataset:
# Bixr ibn al-Walid

Bixr ibn al-Walid ibn Abd-al-Màlik fou un príncep omeia, un dels nombrosos fills del califa Al-Walid I, i germà dels califes Yazid III i Ibrahim.
Va dirigir diverses expedicions militars vers 710-711. El 714 el seu pare el va nomenar emir del pelegrinatge. No torna a aparèixer a les fonts fins al 743/744 quan es va veure embolicat a la conspiració contra el seu cosí Al-Walid II, dirigida pel seu germà Yazid ibn al-Walid (aquest va tenir el suport de fins a tretze germans seus) que va pujar al tron efímerament com Yazid III.
El 744 era governador de Kinnasrin quan Marwan ibn Muhàmmad, governador d'Armènia i Mesopotàmia es va revoltar contra el successor de Yazid III, Ibrahim ben al-Walid. La guarnició kaysita de Kinnasrin es va declarar pel rebel i va lliurar Bixr (i el seu germà Masrur) a Marwan, i fou empresonat. Segurament va morir a presó en data desconeguda.
# Sadleria

Sadleria és un gènere de falgueres pertanyent a la família Blechnaceae, amb sis espècies originàries de Hawaii.

## Taxonomia

* Sadleria cyatheoides Kaulf.
* Sadleria pallida Hook. & Arn.
* Sadleria souleyetiana (Gaud.) T. Moore
* Sadleria squarrosa (Gaud.) T. Moore
* Sadleria unisora (Bak.) Rob.
* Sadleria wagneriana D. D. Palmer & Flynn
# Boom

Boom és un municipi belga de la província d'Anvers a la regió de Flandes. Limita al nord-oest amb Niel, al nord-est amb Rumst, al sud-oest amb Puurs i al sud-oest amb Willebroek.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 3843 | 4677 | 6223 | 7960 | 8663 | 10.347 | 12.078 | 12.657 | 13.892 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 15.863 | 17.481 | 17.844 | 19.373 | 19.614 | 17.468 | 16.584 | 15.543 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 | 2007 | 2008 |
| Població | 15.543 | 14.922 | 14.210 | 13.826 | 14.237 | 15.057 | 15.729 | 16.096 | 16.326 | 16.434 |
| Font:NIS |||||||||||

## Agermanaments

* Ayamonte

## Vegeu també

* Tomorrowland
# Ankotarinja tirarensis

Ankotarinja tirarensis és una espècie extinta de metateri dasiüromorf. Les seves restes, procedents d'Austràlia Meridional, daten d'entre l'Oligocè superior i el Pliocè inferior. Aquesta espècie és molt propera a Keeuna woodburnei.
# Biyomaal

Els biyomaal (somali: biiyomaal) és un clan somali del gran grup dels dir. Viuen principalment la costa de Somàlia al sud de Mogadiscio fins al riu Juba.
El segle xvii van tenir un soldanat que va governar la costa de Merka (regió de Shabeellaha Hoose).
Els biyomaal de Merka van lluitar contra els italians dins la colònia de la Somàlia Italiana; la lluita va durar vint anys (fou anomenada revolta Biyomaal) i durant aquesta alguns governadors italians foren assassinats; els líders del clan que van morir a la lluita tenen actualment estàtues commemoratives a Merka, a la regió de Shabeellaha Hoose.
Durant la guerra civil (després de 1991) han tingut generalment el control de la zona al sud de Mogadiscio, quasi sempre aliats a altres faccions o clans més poderosos.
# Luis Guillermo Solís Rivera

Luis Guillermo Solís Rivera (San José, Costa Rica, 25 d'abril de 1958) és un politòleg, historiador i acadèmic costa-riqueny, que entre el 8 de maig de 2014 i el 8 de maig de 2018 fou President de Costa Rica.
El 6 d'abril de 2014 va ser escollit com a President electe representant al Partido Acción Ciudadana per a un període de quatre anys, aconseguint més vots que qualsevol candidat a la presidència de la història de la nació. Solís té una llarga trajectòria acadèmica i política, que va culminar amb la seva elecció com a primer president de Costa Rica a formar part del PAC. En maig del 2017 un informe l'acusà d'agilitzar de manera corrupta el procés legal d'importació de ciment xinès a favor de l'empresari i propietari de Sinocem, Juan Carlos Bolaños, en un cas conegut com a Cementazo, però el maig de 2018, el fiscal de Costa Rica va desestimar els càrrecs que se li imputaven. La seva popularitat va baixar molt i en les no es va presentar a les eleccions de 2018, i el candidat del seu partit fou Carlos Alvarado Quesada, qui finalment fou escollit President.

## Referències

* ↑ http://www.nacion.com/nacional/elecciones2014/Luis-Guillermo-Solis-millones-votos_0_1407059358.html
* ↑ Angulo, Yamileth. «Luis Guillermo Solís es investigado por el cementazo» (en castellà). El Mundo, 18-07-2019. [Consulta: 5 setembre 2020].
* ↑ «Procuraduría desestima denuncia contra Luis Guillermo Solís por cemento chino». La Nación (Costa Rica), 29-05-2018 [Consulta: 29 maig 2018].
* ↑ «Popularidad de Solís se desploma: solo 30% califica su labor como “buena”» (en castellà). CR Hoy, 23-01-2015. Arxivat de l'original el 5 de març 2016. [Consulta: 5 setembre 2020].
* ↑ «Elecciones en Costa Rica: el candidato oficialista Carlos Alvarado Quesada gana la presidencia en comicios marcados por debates sobre la religión y el matrimonio igualitario» (en castellà). BBC, 02-04-2018. [Consulta: 5 setembre 2020].
# Teleosaure

El teleosaure (Teleosaurus) és un gènere extint de sauròpsids (rèptils) talatosucs, és a dir parents llunyans dels cocodrils actuals adaptats a la vida oceànica. Van perdre la pesada cuirassa òssia, i la seva pell es va tornar molt més llisa i relliscosa. Les potes eren palmeades, semblants a aletes. La cua es va fer més fina i llarga, també més semblant a una aleta. Però havien de pujar a la superfície per respirar aire, com les balenes actuals. Eren tan feroços com els seus parents d'aigua dolça, i alguns podien menjar molts tipus d'animals.

## Extinció

El grup sencer de cocodrils marins va viure fins a poc temps després de la fi del període Juràssic. Durant el Cretaci van ser reemplaçats pels pliosaures i els mosasaures. Igualment, molts tipus de peixos que servien d'aliment a molts cocodrils marins van ser reemplaçats per altres tipus de peixos. Els cocodrils marins es van extingir molt abans que l'últim dels dinosaures.
# Borda de Maladent

La Borda de Maladent, o Borda Maladent, és una borda del terme municipal de Conca de Dalt, dins de l'antic terme d'Hortoneda de la Conca, pertanyent a l'antiga caseria dels Masos de la Coma, al límit nord-est del municipi.
És una de les bordes dels Masos de la Coma, a la Coma d'Orient. És. juntament amb la Borda de Senllí, una de les dues que ocupen el centre de la Coma d'Orient. Té, igual que la seva borda veïna, pallissa annexa. A occident d'aquesta borda hi ha la Borda d'Aubarell i la del Músic, desapareguda, a migdia, la d'Isabel. Al nord-est hi havia la del Gorret i a orient, les del Querolar i de Savoia, actualment desaparegudes.

## Enllaços externs

* Institut Cartogràfic de Catalunya
# Gomfotèrids

Els gomfotèrids (Gomphotheriidae) són una família extinta de proboscidis, avantpassats dels elefants actuals, bastant estesos a Nord-amèrica durant el Miocè i el Pliocè, fa entre 12 i 1,6 milions d'anys. Alguns també vivien a parts d'Euràsia i Beríngia. Fa uns 3 milions d'anys foren uns dels grans mamífers nord-americans que tingueren èxit en colonitzar Sud-amèrica amb la formació de l'istme de Panamà, a l'última i més notable etapa del gran intercanvi americà. Els gomfotèrids diferien dels elefants per la seva estructura dental, especialment en les superfícies masticadores de les dents molars. Gairebé tots tenien quatre ullals i es creu que tenien trompa, tot i que les espècies diferents tenien característiques facials diferents i una mida variada.
# Bizén Pinilla Navarro

Bizén Pinilla Navarro és un historiador i polític aragonès. El 1978 participà en la fundació del Moviment Nacionalista Aragonès (MNA), però des de 1983 es dedicà a la seva tasca com a professor a la Universitat de Saragossa, en la qual és vicerector d'organització i gestió econòmica. També participa en la Fundación Gaspar Torrente i el 2002 s'adherí al Manifest Teruel Existe.

## Obres

* El Estatuto de Caspe (1936): Un proyecto de autonomía para Aragón,a Cuadernos de Estudios Caspolinos, IX (1983)
* El nacionalismo aragonés en Barcelona (1917-1938), a Historia 16, 109 (1986), pp. 19-26.
* La primera voz aragonesista. Gaspar Torrente, a Andalán, 366 (1982), pp. 31-34., amb Antonio Peiró Arroyo
* Cien años de nacionalismo aragonés. Textos políticos. Za­ragoza, Rolde de Es­tudios Aragoneses, 1988,
* Nacionalismo y regionalismo en Aragón (1868-1942). Zaragoza, Unali, 1981, amb Antonio Peiró Arroyo
* La producción agraria en Aragón (1850-1935). Zaragoza, Universidad de Zaragoza, 1991.
# Mentiras piadosas

Mentiras piadosas és el novè disc de Joaquín Sabina. Té un aire més llatí que els anteriors discos amb salsa, boleros... Va ser presentat en un restaurant de Madrid el 16 de maig de 1990.
El disc va ser gravat i editat als Estudis Cinearte de Madrid per Antonio García de Diego, Pancho Varona i Joaquín Sabina.

## Llista de cançons

* "Eclipse de mar" - 4:16
* "Pobre Cristina" - 4:29
* "Y si amanece por fin" - 4:37
* "El muro de Berlín" - 4:17
* "Mentiras piadosas" - 3:31
* "Con un par" - 5:14
* "Corre, dijo la tortuga" - 4:09
* "Con la frente marchita" - 4:59
* "Ataque de tos" - 4:01
* "Medias negras" - 5:19
* "Ponme un trago más" - 4:17
* "A ti que te lo haces" - 4:17

## Referències

* ↑ "Joaquín Sabina.Perdonen la tristeza". Javier Menéndez Flores. ISBN 84-01-37701-3
* ↑ http://www.jsabina.com Pàgina oficial de Joaquín Sabina
# Míids

Els míids (Myidae) són una família de mol·luscs bivalves pertanyent a l'ordre Myoida. Habiten les aigües poc profundes de l'Atlàntic septentrional. Solen trobar-se per la costa nord dels Estats Units, encara que també han estat introduïts en diverses zones litorals del Pacífic. Enfront de les costes d'Islàndia i Groenlàndia abunda l'espècie Mya truncata. Els míids són àmpliament consumits en tot Amèrica del Nord.

## Gèneres

* Cryptomya (Conrad, 1848)
** Cryptomya californica (Conrad, 1837)
* Mya Linnaeus, 1758
** Mya arenaria Linnaeus, 1758
** Mya baxteri Coan y Scott, 1997
** Mya elegans (Eichwald, 1871)
** Mya japonica Jay, 1856
** Mya priapus (Tilesius, 1822)
** Mya profundior Grant y Gale, 1931
** Mya pseudoarenaria Schlesch, 1931
** Mya truncata Linnaeus, 1758
** Mya uzenensis Nomura y Zimbo, 1937
* Paramya Conrad, 1860
** Paramya subovata (Conrad, 1845)
* Platyodon
** Platyodon cancellatus (Conrad, 1837)
* Sphenia Turton, 1822
** Sphenia antillensis Dall y Simpson, 1901
** Sphenia binghami Turton, 1822
** Sphenia luticola (Valenciennes, 1846)
** Sphenia ovoidea Carpenter, 1864
** Sphenia sincera Hanks and Packer, 1985
** Sphenia tumida J. E. Lewis, 1968
# Borda de Margalida

La Borda de Margalida és una antiga borda del terme municipal de Sarroca de Bellera, del Pallars Jussà, dins de l'antic terme ribagorçà de Benés.
Està situada a l'oest del poble de Sentís, a l'extrem de llevant del Prat d'Hort, al nord del Tossal de Prat d'Hort.

## Enllaços externs

* Institut Cartogràfic de Catalunya
# Les postres de l'alegria

Les postres de l'alegria (títol original en francès, Paulette) és una pel·lícula de comèdia criminal francesa del 2012 dirigida per Jérôme Enrico. Va escriure el guió en col·laboració amb Bianca Olsen, Laurie Aubanel i Cyril Rambour. S'ha dit que la trama es basava en fets reals. S'ha doblat i subtitulat al català.

## Repartiment

* Bernadette Lafont com a Paulette
* Carmen Maura com a Maria
* Dominique Lavanant com a Lucienne
* Françoise Bertin com a Renée
* André Penvern com a Gunther
* Ismaël Dramé com a Léo
* Jean-Baptiste Anoumon com a Ousmane
* Axelle Laffont com a Agnès
* Paco Boublard com a Vito
* Aymen Saïdi com a Rachid
* Pascal N'Zonzi com el pare Baptiste

## Referències

* ↑ «Paulette». unifrance.org. [Consulta: 17 juliol 2013].
* ↑ «Paulette». cinenews.be. [Consulta: 17 juliol 2013].
* ↑ «Paulette». cinemaquebec.com. [Consulta: 17 juliol 2013].
* ↑ «Paulette». screenrush.co.uk. [Consulta: 17 juliol 2013].
* ↑ «Bernadette Lafont becomes a drug dealer in Jérôme Enrico's Paulette». Cineuropa, 12-01-2012. [Consulta: 17 juliol 2013].
* ↑ «Gaumont explores vices with Paulette, Porn In The Hood». Screen Daily, 09-02-2012. [Consulta: 17 juliol 2013].
* ↑ «Les postres de l'alegria». Goita què fan, ara!. [Consulta: 15 desembre 2024].
# Arctocyon

Arctocyon ('gos-os' en llatí) és un gènere extint de mamífers. Aquest animal de la mida d'un xacal era un plantígrad, és a dir, caminava sobre les plantes dels peus, com un os i probablement tenia una llarga cua prènsil (com el seu parent Chriacus). Tot i que probablement era principalment terrestre, és possible que també s'enfilés a arbres. Arctocyon era probablement un omnívor.
# Bladel

Bladel és un municipi de la província del Brabant del Nord, al sud dels Països Baixos. L'1 de gener del 2009 tenia 19.118 habitants repartits sobre una superfície de 75,71 km² (dels quals 0,29 km² corresponen a aigua). Limita al nord amb Oirschot, a l'oest amb Reusel-De Mierden, a l'est amb Eersel i al sud amb Mol i Bergeijk.

## Centres de població

* Bladel
* Casteren
* Hapert
* Hoogeloon
* Netersel

## Ajuntament

* CDA 4 regidors
* PvdA 3 regidors
* Bladel Transparant 3 regidors
* VVD 2 regidors
* Vrije Hapertse Partij 2 regidors
* GroenLinks 1 regidor
* Algemeen Belang 1 regidor
* Fractie Hoogeloon 1 regidor

## Enllaços externs

* www.bladel.nl
# Mireia Martínez López

Mireia Martínez López (la Pobla de Vallbona, 21 d'abril de 2005) és una gimnasta rítmica valenciana.

## Vida personal

Es va iniciar a l'esport a quatre anys a la Pobla de Vallbona, va arribar a aquest esport per casualitat quan caminava pel complex esportiu de la seva ciutat natal i va veure unes noies practicant gimnàstica rítmica.

## Trajectòria

Entrena dues vegades al dia al Centre d'Alt Rendiment (CAR) de Madrid. L'any 2021 Martínez va participar al Campionat del Món al costat d'Inés Bergua, Ana Gayan, Valeria Márquez, Uma Mendez i Patricia Pérez, quedant 12è al All-Around i 5è a la final de 3 cèrcols + 4 clubs.
El grup va debutar l'any 2022 a la Copa del Món de Sofia, va quedar 5è a l'All-Around i 5 cèrcols i 6è amb 3 cintes + 2 pilotes. A Bakú van ser 12è a l'All-Around i, per tant, no es van classificar per a la final de l'esdeveniment. Un mes després a Pamplona van aconseguir el bronze a l'All-Around i la plata amb 5 cèrcols. A Portimão van guanyar 3 medalles de plata. Van guanyar All-Around bronze i 5 cèrcols i plata amb 3 cintes + 2 pilotes a Cluj-Napoca. Mireia va participar, amb Ana Arnau, Inés Bergua, Valeria Márquez, Patricia Pérez i Salma Solaun a l'Europeu 2022 a Tel-Aviv, aconseguint la plata a la final de 3 cintes + 2 pilotes, i al Mundial de Sofia on el conjunt espanyol va guanyar tres medalles de bronze: All-Around (que els va guanyar un lloc per als Jocs Olímpics de 2024), 5 cèrcols i equip.
Va participar als Jocs Olímpics de París 2024 amb el conjunt espanyol de gimnàstica rítmica, que no es va classificar per la final, després de quedar en desena posició en la classificació.

## Referències

* ↑ «MARTINEZ Mireia - FIG Athlete Profile». www.gymnastics.sport. [Consulta: 26 setembre 2022].
* ↑ Ballesteros, Hugo Roman. «Entrevista | Mireia Martínez, la gimnasta más internacional de La Pobla de Vallbona» (en castellà). OFFICIAL PRESS, 12-01-2022. [Consulta: 26 setembre 2022].
* ↑ https://gym.longinestiming.com/File/0000130000FFFFFFFFFFFFFFFFFFFF03
* ↑ «Gymnastics - World Cup Rhythmic Gymnastics - Sofia 2022 - Results». www.the-sports.org. [Consulta: 26 setembre 2022].
* ↑ «Gymnastics - World Cup Rhythmic Gymnastics - Baku 2022 - Results». www.the-sports.org. [Consulta: 26 setembre 2022].
* ↑ «Gymnastics - World Cup Rhythmic Gymnastics - Pamplona 2022 - Results». www.the-sports.org. [Consulta: 26 setembre 2022].
* ↑ «Gymnastics - World Cup Rhythmic Gymnastics - Portimão 2022 - Results». www.the-sports.org. [Consulta: 26 setembre 2022].
* ↑ «Gymnastics - World Cup Rhythmic Gymnastics - Cluj-Napoca 2022 - Results». www.the-sports.org. [Consulta: 26 setembre 2022].
* ↑ «Mireia Martínez y Patricia Pérez consiguen los primeros billetes para los Juegos de París y Héctor Tolsá se proclama subcampeón de Europa», 19-09-2022.
* ↑ «Las valencianas Patricia Pérez y Mireia Martínez se quedan sin final por conjuntos de gimnasia rítmica» (en castellà). Valencia Plaza, 09-08-2024. [Consulta: 15 agost 2024].
# Peix elefant

El peix elefant (Callorhinchus callorynchus) és una espècie d'holocèfal de l'ordre Chimaeriformes que habita en el con sud d'Amèrica.

## Descripció

Posseeix un cos allargat, amb una coloració platejada. Presenta en el seu musell una característica protuberància ganxuda. Existeix dimorfisme sexual, en el qual el mascle presenta ganxos pelvians.

## Distribució

Habita en les costes del con sud d'Amèrica, en aigües del Perú, Xile, Argentina i l'Uruguai. Sol trobar-se en aigües poc profundes, rares vegades sobrepassant els 150-200 metres de profunditat.
# Borda de Pomer

La Borda de Pomer és una antiga borda del terme municipal de Sarroca de Bellera, del Pallars Jussà.
Està situada al límit nord-oriental del terme municipal, tan a prop del terme de la Torre de Cabdella que, per error, alguns mapes la inclouen en aquell terme. És al nord-est de Santa Coloma d'Erdo i al nord de Larén, és al vessant sud-oriental del Tossal del Portell, just al nord de Crastes.

## Enllaços externs

* Institut Cartogràfic de Catalunya
# Una vil·la a la Toscana

Una vil·la a la Toscana (títol original en anglès, Made in Italy) és una pel·lícula de comèdia dramàtica del 2020 escrita i dirigida per James D'Arcy, en el seu debut com a director. És protagonitzada per Liam Neeson, el seu fill Micheál Richardson, Valeria Bilello i Lindsay Duncan, i segueix un artista que ha de restaurar una vil·la amb el seu fill separat després que la seva dona mori en un accident de cotxe. S'ha doblat i subtitulat al català.
La pel·lícula es va estrenar als cinemes dels Estats Units i a través de plataformes a la carta el 7 d'agost de 2020, amb la distribució d'IFC Films.

## Referències

* ↑ «Una vil·la a la Toscana». Goita què fan, ara!. [Consulta: 15 desembre 2024].
* ↑ Hersko, Tyler. «'Made in Italy' Trailer: Liam Neeson Stars in James D'Arcy's Uplifting Directorial Debut». IndieWire, 30-06-2020. Arxivat de l'original el 4 September 2020. [Consulta: 8 agost 2020].
# Ectoconus

Ectoconus és un mamífer extint que visqué a Nord-amèrica durant el Paleocè inferior, només un milió d'anys després de l'extinció dels dinosaures.
De la mida d'una ovella, aquest animal era un dels mamífers més grossos de la seva època. Tenia un aspecte vagament similar al dels gossos, amb un cos robust però no excessivament massís i un cap llarg dotat de dents fortes. Les potes, robustes i relativament llargues, tenien cinc urpes similars a peülles, una característica primitiva. La cua era gairebé tan llarga com la resta del cos i molt pesant; segurament era arrossegada per terra. Probablement era un animal omnívor que s'alimentava de petits animals, però sobretot de fulles.
# Blanca de Navarra i de Castella

Blanca de Navarra (1177 - 1229), infanta de Navarra i comtessa consort de Xampanya (1199-1201).

## Orígens familiars

Filla de Sanç VI de Navarra i Sança de Castella, filla d'Alfons VII de Castella. Fou la germana petita de Sanç VII de Navarra.

## Núpcies i descendents

Es casà l'1 de juliol de 1199 amb el comte Teobald III de Xampanya. D'aquesta unió nasqué un únic fill:
* l'infant Teobald I de Navarra (1201-1253), rei de Navarra i comte de Xampanya

## Vida

A partir de 1201, a la mort del seu marit, Blanca va governar el comtat de Xampanya com a regent fins que el seu fill gran va fer 21 anys el 1222.
La regència fou envoltada de dificultats, així el seu cunyat Enric II de Xampanya va deixar darrere seu un deute molt elevat i que Blanca no pogué fer-se'n càrrec a la mort del seu marit. La infantesa de l'hereu va propiciar que fos qüestionada la seva legitimitat a l'hora d'heretar el comtat, així fou desafiada per la filla d'Enric II, Felipa i el seu marit, Erard de Brienne, un dels comtes més influents de la regió. Així, el 1215 esclatà la guerra amb els Brienne per la successió al comtat, que no fou resolta fins que Teobald II va arribar a la majoria d'edat.
Per finalitzar les disputes Blanca hagué de pagar una substanciosa quantitat de diners als Brienne així com assegurar la seva estabilitat. Davant aquest fet, Blanca hagué d'arreglar el dot de matrimoni de la seva neboda Alícia, filla també d'Enric II, en casar-se el 1230 amb el rei de Xipre. Així hagueren de vendre els drets sobre el comtat de Blois, de Sancerre i Chateaudun al rei de França.
El seu germà Sanç VII de Navarra fou l'últim rei de la dinastia Ximena. Així després de la batalla de Las Navas de Tolosa, casat però sense fills, es retirà en un convent i Blanca de Navarra prengué llavors les regnes del Regne de Navarra, actuant com a regent. A la mort de Berenguera de Navarra, germana de Blanca, també sense fills, Sanç VIII nomenà hereu seu el fill major de Blanca.
Blanca va morir el 13 de març de 1229.
# Melbourne Storm

Els Melbourne Storm són un club professional de rugbi a 13 australià amb seu a Melbourne, Victòria. El club juga a la National Rugby League (NRL).
El club ha guanyat el campionat quatre vegades (1999, 2012, 2017 i 2020). Al club se'ls va retirar dos dels seus campionats (2007 i 2009) a causa de l'incompliment del límit salarial.

## Referències

* ↑ http://www.rugbyleagueproject.org/competitions/nrl/finals.html

## Enllaços externs

* (anglès) Web oficial
# Aropalinis

Els aropalinis (Arhopalini) és una petita tribu de lepidòpters papilionoïdeus de la família dels licènids (Lycaenidae). Com que no totes a la subfamília Theclinae s'han assignat a les tribus, la llista de gèneres és preliminar.

## Gènere

Apporasa Arhopala Flos Keraunogramma Mahathala Mota Ogyris Semanga Surendra Thaduka Zinaspa
# Borda de Rafel (Manyanet)

La Borda de Rafel és una borda del terme municipal de Sarroca de Bellera, del Pallars Jussà, dins de l'antic terme ribagorçà de Benés.
Estava situada al nord-est del poble de Manyanet, a la dreta del riu de Manyanet, prop de la llera del riu.

## Enllaços externs

* Institut Cartogràfic de Catalunya
# Periptíquids

Els periptíquids (Periptychidae) són una família extinta de laurasiateris. Els animals d'aquest grup foren un dels tipus de bèstia més comuns a Nord-amèrica durant el Paleocè inferior.
Els periptíquids tenien una mida variada, des de la d'un esquirol (com ara Anisonchus) fins a la d'una ovella (com ara Ectoconus). Les restes d'aquests ungulats indiquen que tenien una alimentació herbívora.
# Blau d'Alvèrnia

El blau d'Alvèrnia (Blau d'Auvèrnhe en occità i Bleu d'Auvergne en francès) és un formatge blau que es fa a Alvèrnia amb llet crua o pasteuritzada de vaca i que tradicionalment té forma cilíndrica. Es beneficia des de 1975 d'una denominació d'origen controlada (AOC). La zona de producció del formatge blau d'Alvèrnia s'estén sobre dos departaments (Puèi Domat i Cantal) i cantons limítrofs (a l'Avairon, la Corresa, l'Alt Loira, l'Òlt i la Losera).

## Fabricació

Antigament es dipositaven les boles en unes grutes fredes de la regió on el formatge madurava lentament. Actualment el seu afinat, que dura unes quatre setmanes, es realitza en coves fresques i humides. La seva producció fou d'unes 6.434 tones el 2003.

## Degustació

Formatge de sabor fort i aromàtic, el formatge blau d'Alvèrnia sembla contenir els sabors de les herbes que creixen a les riques terres volcàniques. El seu període de degustació òptima es dona en els mesos de juny a agost, però és igualment saborós d'abril a setembre.
La seva pasta enganxosa té un sabor lleugerament agre a causa de les sals de què està impregnada.

## Enllaços externs

* Formatge blau d'Alvèrnia al web dels formatges AOP Arxivat 2009-12-14 a Wayback Machine. (francès)
* Fromage AOC d'Auvergne : le Bleu d'Auvergne Arxivat 2009-03-10 a Wayback Machine. (pàgina de l'Associació de Formatges d'Alvèrnia)] (francès)